Bloem-dansers se sokkie-video het almal aan’t dansAnna Pain en Dirco Haasbroek voer die sokkie- en Rumba-roetine uit (Foto: ‘n Skermskoot uit die video) ŉ Video, waarin twee Bloemfonteinse dansers met ŉ sokkie- en Rumba-roetine die dansvloer aan die brand dans, versprei soos ŉ velbrand op sosiale media. Die video is reeds in Desember 2015 op YouTube gelaai, maar doen weer die ronde op sosiale media. Anna Pain en Dirco Haasbroek, die dansers in die video, het dié danspassie by die Volksblad Food & Art Market uitgevoer. Pain en Haasbroek is beide as dans-onderwysers verbonde aan die Dancesation-dansstudio in Bloemfontein. Dié sltudio het in Desember 2015 ŉ doen-dit-jouself DVD vrygestel het wat amateurs leer hoe om te sokkie, Twostep en Boerewals. Die DVD word in Afrikaans aangebied. Vir meer inligting, besoek Dancesation se YouTube-kanaal of webwerf.